Howdy Modi : અમેરિકામાં યોજાનાર નરેન્દ્ર મોદીના કાર્યક્રમ પાછળની કહાણી\nહ્યુસ્ટનમાં તોફાન અને વરસાદની શક્યતા છે અને બંને નેતાઓની મુલાકાતની ઐતિહાસિક ક્ષણ પણ નજીક છે.

ગોવામાં પણ ભારે વરસાદ અને તોફાન છે. અહીં પણ રાજ્યના યુવાનોએ તાજેતરમાં જ કંઈક ઐતિહાસિક કર્યું છે.

પરંતુ ગોવા વિશે પછી ક્યારેક વાત કરીશું. હાલ વાત છે, હ્યુસ્ટન અને 'હાઉડી મોદી'ની.

હાલ સૌથી મોટો પ્રશ્ન એ છે કે આખરે 'હાઇડી હ્યુસ્ટન' બન્યું કઈ રીતે? શું આ વૈશ્વિક પરિપ્રેક્ષ્યમાં ભારતની ઉપસ્થિતિ દર્શાવે છે? 

તેનાથી પણ મહત્ત્વની વાત છે કે ભારત-અમેરિકા વચ્ચે વેપાર મુદ્દે તણાવ છે અને કાશ્મીર મુદ્દે વિવિધ પ્રકારના નિવેદનો થઈ રહ્યા છે ત્યારે આ બની રહ્યું છે.

આવે સમયે અમેરિકામાં ઉઠેલી આ ભારતીય લહેર શું કોઈ નવા પરિણામો લાવશે, કે પછી જેમાં કલ્પનો જ હકીકત લાગે છે અને હકીકત અવાસ્તવિક બની જાય છે તેવા આધુનિક સમયમાં તે ડિજિટલ રાજનીતિનું માત્ર એક નાટક બની રહેશે? તેના પર પુસ્તક લખવાની જરૂર છે, પરંતુ અહીં તેનો સાર છે.

પોત-પોતાની જરુરિયાત

હ્યુસ્ટનમાં જે થઈ રહ્યું છે તે ઇતિહાસમાં પહેલી વખત બની રહ્યું છે તેમાં કોઈ શંકા નથી. 

રવિવારે યોજાનારા 'હાઉડી મોદી' કાર્યક્રમમાં 50 હજાર લોકો આવે તેવી શક્યતા છે. 

સાથે જ એવું પણ પહેલી વખત બનશે કે અમેરિકાની રાજધાનીથી બહાર કોઈ અન્ય દેશના વડા પ્રધાન સંબોધન કરતા હોય ત્યાં અમેરિકાના રાષ્ટ્ર પ્રમુખ હાજર રહે. 

આ કાર્યક્રમને બંને દેશો વચ્ચેના વધતાં આર્થિક અને સામરિક સંબંધોના પ્રદર્શન તરીકે જોવામાં આવે છે. પરંતુ ડિજિટલ યુગમાં કૂટનીતિનો આ દેખાડો બંધ ઓરડામાં થતી વાસ્તવિક રાજનીતિ સામે નિષ્ફળ જાય છો. 

હકીકત એ હોય છે જે બંધ ઓરડામાં નક્કી થાય છે અને તે જ વાસ્તવિકતા છે જે હંમેશા કાયમ અઘરી હોય છે.

અમેરિકામાં રાષ્ટ્ર પ્રમુખ માટેની ચૂંટણી યોજાવાની છે ત્યારે ત્યાં ઝડપથી વધી રહેલાં એશિયાઈ સમુદાયથી થનાર ફાયદાને નજર અંદાજ કરી શકાય નહીં.

અમેરિકામાં રહેતા 20 ટકા એશિયાઈ સમુદાયનું વલણ લગભગ ડેમૉક્રેટ્સ તરફી છે. તેમાં ભારતીયો પણ સામેલ છે. 

જો આ સમુદાયનો થોડો ટેકો પણ રિપબ્લિકન પાર્ટીને મળે તો તેનાથી ટ્રમ્પને ઘણો ફાયદો થઈ શકે છે. 

જોકે, આ અંગે કંઈ પણ કહેવું હજુ ઉતાવળ ગણાશે કારણ કે રાજકારણમાં કંઈ પણ ચોક્કસ રીતે કહી શકાતું નથી.

પોતાના દેશમાં કૉંગ્રેસ મુક્ત ભારતનું અભિયાન ચલાવવાની નરેન્દ્ર મોદીની રાજનીતિ પર વિરોધપક્ષો પ્રશ્નો ઉઠાવી રહ્યા છે અને એટલે મોદીને ડોનાલ્ડ ટ્રમ્પની વધુ જરૂરિયાત છે.

તેમની આ રાજનીતિનું સૌથી મોટું...\n\ntl;dr:
જ્યારે તમે ભારતના એક નાનકડાં રાજ્ય ગોવામાં બેસીને દુનિયાની સૌથી મોટી લોકશાહીના વડા પ્રધાન અને દુનિયાના સૌથી શક્તિશાળી દેશના રાષ્ટ્ર પ્રમુખની મુલાકાત વિશે લખી રહ્યા હો એ ઘણી વિરોધાભાસી સ્થિતિ છે. જોકે, તેમાં અમુક સમાનતાઓ પણ છે.